CELEX: 62007TA0423
Language: el
Date: 2011-05-19 00:00:00
Title: Υπόθεση T-423/07: Απόφαση του Γενικού Δικαστηρίου της 19ης Μαΐου 2011 — Ryanair κατά Επιτροπής (Κρατικές ενισχύσεις — Ανταγωνισμός — Κατάχρηση δεσπόζουσας θέσεως — Αεροπορικός τομέας — Αποκλειστική χρήση του τερματικού σταθμού 2 του αεροδρομίου του Μονάχου — Προσφυγή κατά παραλείψεως — Λήψη θέσεως εκ μέρους της Επιτροπής — Κατάργηση της δίκης — Υποχρέωση ενεργείας — Δεν υφίσταται)

2.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 194/12
            
         Απόφαση του Γενικού Δικαστηρίου της 19ης Μαΐου 2011 — Ryanair κατά Επιτροπής
   (Υπόθεση T-423/07) (1)
   
   (Κρατικές ενισχύσεις - Ανταγωνισμός - Κατάχρηση δεσπόζουσας θέσεως - Αεροπορικός τομέας - Αποκλειστική χρήση του τερματικού σταθμού 2 του αεροδρομίου του Μονάχου - Προσφυγή κατά παραλείψεως - Λήψη θέσεως εκ μέρους της Επιτροπής - Κατάργηση της δίκης - Υποχρέωση ενεργείας - Δεν υφίσταται)
   2011/C 194/16
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Ryanair Ltd (Δουβλίνο, Ιρλανδία) (εκπρόσωπος: E. Vahida, δικηγόρος)
   
      Καθής: Ευρωπαϊκή Επιτροπή (εκπρόσωποι: L. Flynn, S. Noë και E. Righini)
   
      Αντικείμενο
   
   Προσφυγή με αίτημα να αναγνωριστεί ότι η Επιτροπή παρανόμως παρέλειψε να λάβει θέση επί της καταγγελίας της προσφεύγουσας όσον αφορά, αφενός, ενίσχυση που φέρεται ότι χορηγήθηκε από την Ομοσπονδιακή Δημοκρατία της Γερμανίας στη Lufthansa και τους εταίρους της τής Star Alliance υπό τη μορφή της αποκλειστικής χρήσεως του τερματικού σταθμού 2 του αεροδρομίου του Μονάχου (Γερμανία) και, αφετέρου, προβαλλόμενη κατάχρηση δεσπόζουσας θέσεως εκ μέρους του αεροδρομίου του Μονάχου.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Καταργείται η δίκη επί των αιτημάτων της Ryanair Ltd περί διαπιστώσεως παραλείψεως όσον αφορά την κρατική ενίσχυση που φέρεται ότι χορηγήθηκε υπέρ της Lufthansa.
            
         
               2)
            
            
               Απορρίπτει τα αιτήματα της Ryanair περί διαπιστώσεως παραλείψεως όσον αφορά την κρατική ενίσχυση που φέρεται ότι χορηγήθηκε υπέρ των εταίρων της Lufthansa στο πλαίσιο της Star Alliance.
            
         
               3)
            
            
               Απορρίπτει τα αιτήματα της Ryanair περί διαπιστώσεως παραλείψεως όσον αφορά την προβαλλόμενη κατάχρηση δεσπόζουσας θέσεως.
            
         
               4)
            
            
               Η Ευρωπαϊκή Επιτροπή φέρει τα δικαστικά της έξοδα καθώς και το ήμισυ των εξόδων της Ryanair.
            
         
               5)
            
            
               Η Ryanair φέρει το ήμισυ των δικών της δικαστικών εξόδων.
            
         
      (1)  EE C 8 της 12.1.2008.